
Tõrva Gümnaasiumi veebitunni reeglid

Veebitund on nagu iga teine koolitund, ainult õpetaja ei ole Sinuga ühes ruumis, vaid teisel pool ekraani. Nii nagu klassiruumis, on ka veebitunnis kindlad reeglid. Tunni õnnestumiseks pea nendest reeglitest kinni.
Enne veebitunni algust veendu, et Sinu nutiseadmed võimaldavad tunnis osalemist. Sa pead kuulma ja nägema tunnis toimuvat ning saama õpetajaga suhelda.
1. Õpetaja on saatnud Sulle ekooli veebitunni lingi. Vaata kella ja sisene virtuaalsesse klassiruumi 2-5 minutit enne tunni algust​, et õpetaja saaks tunniga õigeaegselt alustada.
a.  Kui ei saa ühendust, anna sellest õpetajale teada.
b. Videotunni ​linki või IDd võõrastega ei jaga.
c. Tundi sisenevad ainult selle klassi õpilased.
d. Veebitundi ei salvesta ega tee ekraanipilte.

2. Lülita välja raadio, televiisor jm​,​ et ei tekiks kajaefekti ja ei hajuks tähelepanu. Kui samas ruumis koos Sinuga viibib veel keegi, siis anna sellest õpetajale teada.
3. Tundi sisenedes tervita õpetajat.
4. Veebitunnis osale oma nime ja näoga​.​
5. Veebitund on aeg õppimiseks ja õpetajalt küsimiseks​, kasuta seda aega vastutustundlikult.
6. Veebitunnis räägib ÜKS inimene korraga​.​ Kui soovid sõna, anna sellest õpetajale märku (chatis või veebikaamera kaudu käega). Vahele ei sega, teiste arvamust ja vastuseid ei halvusta.
7. Tunni ajal teemasse mittepuutuvaid materjale ei vaata ega jaga klassikaaslastega.
8. Tunni lõpetab õpetaja.

image1.png




